Ouma se interessante finansiële raad | Maroela Media
Argieffoto (Foto: USA-Reiseblogger/Pixabay)
'n Professor in Victoriaanse letterkunde en sosialemediabestuurder vir verskeie ondernemings, het Sondag op Twitter haar 85-jarige ouma se finansiële advies met gebruikers gedeel, en dit het wye reaksie uitgelok.
@Lhlodder het op Twitter verduidelik sy en haar man het haar "dierbare 85-jarige ouma" gebel om te sê sy het 'n nuwe werk gekry. "Sy het ons gelukgewens, ons het bietjie gesels en toe afgelui. Sy het my later gebel om te sê ek moet 'n geheime bankrekening oopmaak en nooit my man daarvan vertel nie. My ouma is wild."
Die plasing is intussen meer as 44 000 keer gedeel en 340 000 persone het daarvan gehou.
Uit die kommentaar is dit duidelik dat ander gebruikers soortgelyke stories gehad het.
"My ouma het die beursie bestuur. Toe sy oorlede is, het ek my oupa gehelp om deur al die papiere te werk. Ons het op £85 000 afgekom wat sy weggesteek het!"
"Toe my ma dood is, het my sussie op 'n pak $100-note afgekom in 'n ou handsak in haar klerekas. En sy het $350 000 in Walmart-aandele besig," skryf 'n ander gebruiker.
@Lhlodder het aangedui sy het beslis nie sulke planne nie – sy het hom dadelik vertel wat haar ouma gesê het. "Mens moet onthou, [my ouma] het in ander tye grootgeword."
'n Ander gebruiker het egter vinnig bygevoeg: "Die eerste reël van geheime bankrekeninge is dat jy nie op Twitter praat oor geheime bankrekeninge nie."
— Mommy Owl (@Lhlodder) November 12, 2018
As ek 40 jaar gelede geweet het wat ek vandag weet, het ek 'n bankrekening oopgemaak, dit 'n polis se naam gegee en 'n aftrekorder geteken. Hierdie ouma se raad was die regte raad… jammer mens besef dit nie wanneer jy jonk is nie. In 90% van gevalle waar paartjies skei, is die vrou die een wat aan die kortste end trek. En dis 'n feit.
Dit is nou die spreekwoordelike "n man hoef alles eet maar nie alles weet" Glad nie 'n slegte idee nie.
Ek dink nie dis 'n slegte idee in beginsel om so 'n ou fondsie op die kantlyn met geld te voer nie, solank die persoon dit doen vir die regte redes – 'n nood-fonds vir 'n reënerige dag, spaar vir die kinders se universiteit, 'n lekker onverwagte bederf vakansie verrassing…..
Deesdae met al die FICA, bewysse van adres en ander SAID IT3b dokumentasie is dit bykans onmoontlik om geheime bankrekeninge te hê……alles word saam met die opgawe ingedien!